'Pandemija' : Il-Kelma tas-Sena 2020
Il-premju 'Merriam-Webster Word of the Year' għall-2020 kien wieħed ovvju: pandemija. It-terminu kien l-iżjed wieħed imfittex fuq id-dizzjunarji online, qalu Merriam-Webster fuq is-sit online tagħhom, wara sena li fiha ta' l-inqas 1.4 miljun persuna madwar id-dinja mietu minħabba l-pandemija COVID-19. "Xi kultant, kelma waħda kapaċi tiddefinixxi u tirrappreżenta era sħiħa, u għalhekk, mhux b'sorpriża li f'din is-sena eċċezzjonalment diffiċli, kelma waħda kienet se tkun waħda ovvja," qal il-pubblikatur tad-dizzjunarju. Il-kelma "pandemija" hija mfissra bħala "marda li sseħħ fuq territorju ġeografiku wiesa' (jiġifieri iżjed minn pajjiż jew kontinent wieħed) u li tipikament taffettwa parti sostanzjali tal-popolazzjoni," skond Merriam-Webster.com. L-għeruq Griegi tal-kelma huma "pan," li tfisser 'kollha' jew 'kull' u "demos," li tfisser 'nies' komplew jispjegaw Merriam-Webster. It-tiftix fid-dizzjunarju sploda nhar il-11 ta' Marzu meta l-Organiżżazzjoni Dinjija tas-Saħħa iddikkjarat b'mod uffiċjali li COVID-19 hija pandemija. Il-kelma "kienet l-unika waħda li rat l'ogħla rata ta' tiftix fl-2020, li kien ifisser żieda ta' 115,806% fuq l-istess rata li kienet imfittxija fl-istess ġuranata imma sena qabel, fl-2019," qalet il-kumpanija mwaqqfa fl-1831. Is-sena l-oħra, il-kelma rebbieħa kienet "they" użata sabiex tiddeskrivi lil xi ħadd li ma jidentifikax ruħu bħala maskil jew femminil. Fl-2018, il-kelma rebbieħa kienet "ġustizzja", fl-2017 "femminiżmu" u fl-2016 "surreali".